วันนี้มาเดินเล่นช้อปปิ้งแถวๆ สยาม เดินไปเดินมาบวกกับอากาศร้อนแบบนี้ เลยอยากหาเครื่องดื่มดับกระหายกันซักหน่อยค่ะ ซึ่งผ่านร้านนี้พอดีเลยไม่คิดไรมาก เข้าเลยค่ะ กับร้าน “Bluecup Coffee” ซึ่งร้านนี้เค้าเป็นร้านเครื่องดื่มในเครือของ S&P นั่นเองค่ะ เรื่องบรรยากาศไม่ต้องพูดถึงตกแต่งร้านสะอาดน่านั่ง ภายในร้านจัดร้านแบบสบายๆ ไม่อึดอัดดีค่ะ ส่วนเครื่องดื่มมีขายทั้งพวกชา ชาเขียว กาแฟ Smoothie ต่างๆ เรียกได้ว่าเยอะอยู่เหมือนกันค่ะ กับวันนี้เราเหลือบไปเห็นเมนู Smoothie และแบบอยากทานเลย เลยจัดมา 1 แก้ว กับ “Strawberry Yogurt Smoothie” แก้วละ 108 บาท ก็ถือว่าไม่ถูกนะจ๊ะ แต่เสริฟมาน่าทานดี ก็เลยให้อภัยจ้ะ เรื่องรสชาติถือว่าเปรี้ยวๆ หวานๆ เย็นๆ ใช้ได้ค่ะ แต่เราไม่ชอบตรงเม็ดสีทองๆ ที่โรยมาอะมันเป็นเหมือนน้ำตาลเม็ดอะ ซึ่งไม่ชอบตรงนี้ แต่รสชาติโดยรวมก็โอเคค่ะ